rlitschk/wikidir huggingface dataset:
De Briquet Griffon Vendéen is en vun de FCI (Nr. 19, Gr. 6 Sek. 1.2) anerkannt Hunnenrass ut Frankriek. De Beteknung „Briquet“ düüt in’t franzöösch up en middelgrooten Hund hen, dat Vendéen up de Herkunft ut dat Departement Vendée. Vör den Eersten Weltkrieg wurr he ut den Grand Griffon Vendéen heruttücht. As Folg vun de twee folgend Kriegen wurr de Rass stark selekteert. Af 1946 gung dat weer upwärts, hüüd is de Briquet weer recht tallriek. De Briquet wurrd bit to 55cm groot in de Farven swaart mit witt Scheckung; swaart mit falbfarvenen Afteken; swaart mit sandfarvenen Afteken; falbfarven mit witt Scheckung; falbfarven mit swaart Mantel un witt Scheckung (tricolor); falbfarven swaart wulkt; sandfarven swaart wulkt mit witt Scheckung; sandfarven swaart wulkt. Dat Fell vun de Hunnen is nich övermaatig lang, af un to struppig un ruuch in‘ Greep. De Behang is ünnerhalv vun de Oogenlien ansett, week, schmal un dünn; mit lang Hoor besett un spitz toloopend; nah binnen dreiht. De Ruut is hooch ansett, in‘ Ansatz dicht un wurrd säbelförmig dragen. Briquet Griffon Vendéen. Mehr Biller, Videos oder Audiodateien to’t Thema gifft dat bi Wikimedia Commons. Vörlaag:FCI-Link
Eosinophile Granulozyten – kort warrt dor ok Eosinophilen to seggt – höört to de Leukozyten. Se maakt ruchweg 1 bit 5 Prozent vun de Zellen in’t Differentialbloodbild ut un hebbt Andeel an de zellulären Immunafwehr. Se hebbt jemehrn Naam vun den Farvstoff Eosin, mit den se infarvt warrn künnt. Eos is ooltgreeksch un heet so vell as „Morgenroot“. Eosinophile Granulozyten bargt binnen in Vesikel, de ok Granula nöömt warrt un basische Proteinen – t. B. dat Major Basic Protein, lysosomale hydrolyytsche Enzymen un Peroxidasen – bargt. De Inholt vun de Granula kann dör Exozytoos an de Ümgegend afgeven warrn. Utlösers dorför sünd ünner annern Antikörpers vun de IgE-Klass. Bito hebbt se ok de Anlaag to’n Chemotaxis. Dat bedüüt, dat se sik as Amöben in de Richt vun en locken Stoff (Attractant) bewegen künnt. Blangen de toxischen Wirken vun jemehr Granula hebbt Eosinophilen ok dat Vermögen för de Phagozytoos. De Eosinophilen speelt en grote Rull bi de Afwehr vun Parasiten in’n Lief. Glieks, wenn de Böverflach vun’n Parasit mit IgE besett is, binnt sik de Eosinophilen doran. Dat dennt as Reiz to’n Freesetten vun den toxischen Inholt vun de Granula. Blangen den Schaden vun’n Parasiten wirkt de exozyteerten Proteinen gliektietig ok
Johann Gottlieb Graun (* 28. Oktober 1703 in Wahrenbrück; † 27. Oktober 1771 in Berlin) is en düütschen Vigelienspeler un Komponist ween. Graun is an de beröhmte Krüüzscholen in Dresden utbillt wurrn. Sien Schoolmeester an de Vigelien weer Johann Georg Pisendel. 1723 reis he na Prag. He woll dor studeern bi Giuseppe Tartini. Denn is he 1726 kort in Merseburg un bi den Prinzen Waldeck in Arolsen togange ween. Achterna keem he avers mit sien jungern Broder Carl Heinrich Graun na Rhiensbarg in den Deenst vun den Kronprinzen Frederik vun Preußen. Carl Heinrich weer Komponist un Kapellmeester. 1740 is Frederik König wurrn un Graun is denn bit an sien Dood as Konzertmeester un Kapellmeester in den König sien Deenst bleven. He weer tostännig for de Striekers vun dat königliche Opernorchester. Vun siene Schölers sund Wilhelm Friedemann Bach un Franz Benda an'n bekanntesten wurrn. Mit en Duurutstellung over dat Leven un dat Wark vun de beiden Graun-Bröer ehrt dat Kreismuseum in Bad Liebenwerda de beiden Musikers. Bovenhen gifft dat, in Tosamenarbeit mit de Kreismusikschool, elk Johr Festspeele. John W. Grubbs: The sacred Choral Music of the Graun Brothers. 1972. Carl Heinrich Mennicke: Hasse und die Brüder Graun als Symphoniker. Breitkopf und
Pam Howard Shriver (* 4. Juli 1962 in Baltimore, Maryland) is en fröhere US-amerikaansche Tennisspelersche. Shriver stünn 1978 mit 16 Johren in’n Fronsendspeel vun de US Open, as se in’n Halffinale Martina Navrátilová mit 7:6 un 7:6 beet maakt hett. Man, in’t Endspeel hett se denn mit 5:7 un 4:6 gegen Chris Evert verloren. Dat weer dat eenzige mol, dat se in’t Enkelt bi en Gand-Slam-Turneer bit in’t Endspeel kamen is. Negenmol weer se aver in’t Halffinale vun Grand-Slam-Turneren (US Open 1978, 1982 un 1983; Australian Open 1981 bit 1983; Wimbledon 1981, 1987 un 1988) un hett op de WTA-Tour eenuntwintig Turneren in’t Enkelt wunnen. Wiel de 1980er Johren hett se lange Tiet to de besten teihn Tennisspelersches vun de Welt tellt. Ehr höchste Positschoon in de Enkeltweltranglist weer Platz 3. Een vun ehr gröttsten Spelen in’t Enkelt harr Pam Shriver 1988 bi’t Masters, woneem se in’t Endpseel keem un op’n Weg dorhen eerst Chris Evert un dorna ok Steffi Graf ut’n Weg rüümt hett. Wiet mehr Spood harr se in’t Dubbel. Tosamen mit Martina Navrátilová hett se twintig Grand-Slam-Turneren wunnen un in’t Johr 1984 sogor den Grand-Slam sülvst. Vun April 1983 bit Juli 1985 künn de Mannschop Navrátilová/Shriver 109
Dietrich Thurau (* 9. November 1954 in Frankfort an’n Main) is en ehmalger düütsch Radrennfohrer. Thurau gull an in jung Johren as en vun de gröttsten westdüütschen Talente in’ Radsport. 1974 wunn he in de so nömmt „Kilian-Veerer“ bi de Bahnradweltmeesterschapen in de 4000m-Mannschapsverfolgung de Goldmedaille. In dat sülvig Johr is he denn aber ok Profi wurrn. As Jungprofi harr de Didi nömmt Dietrich Thurau eenig Erfolge uptowiesen; so weer he ok twee Mal düütsch Straatenmeester wurrn. Ganz groot rut keem he aber 1977 bi de Tour de France, as he den Prolog winnen kunn. Dornah hett he 15 Daag dat Geel Trikot dragen kunnt (sogor över de Bargetappen in de Pyrenäen). Eerst in de Alpen nah dat Bargtietfohren bi de 15. Deelstreck vun Morzine nah Avoriaz muss Thurau da Führungstrikot an den lateren Winner Bernard Thévenet afgeven. 5 Etappen harr he bi disse Tour de France wunnen, in de Samtwertung keem he up Platz 5 un kreeg todem dat Witt Trikot as best Jungprofi. 1977 bleev dat beste Johr in de Karriere vun Thurau, he wurr todem noch in Venezuela bi de Weltmeesterschap Viezweltmeester achter de Italiener Francesco Moser. In de Folgejohren kunn he aber nie mehr an sien
Der verlorene Sohn (op Plattdüütsch so veel as „De verloren Söhn“) is de Titel vun en düütschen Feernsehfilm ut dat Johr 2009. Dat Filmdrama weer vun de Firma Moovie – the art of entertainment in Tosamenarbeit mit’n NDR ünner de Regie vun Nina Grosse produzeert un befaat sik mit dat Thema Terrorismus in Düütschland, de vun radikal-islamistische Konvertiten utgeiht. De Hööftrullen weern mit Kostja Ullmann un Katja Flint besett. Dreiht worrn is de Film in Hamborg un Hannober. De junge Düütsche Rainer Schröder hett in Israel in Haft seten, vun wegen dat he wat mit islamistische Terroristen to doon harr. Nu warrt he torüch in sien Heimatland afschaven. Dor warrt aver ok gegen em ermiddelt, as de Verdacht besteiht, dat he jümmer noch en radikal-islamistische Grupp ünnerstütten deit. Sien Mudder, Stefanie Schröder, is överrascht vun’t Torüchkamen vun ehrn Söhn un freit sik düchtig. Över de verleden Tiet geiht se weg, as ehr Mann, de intwüschen doodbleven is, Rainer vör de Döör sett harr, vun wegen dat he na sien Konverteeren jümmersweg vun Dschihad vertellt harr. As Rainer seggt, dat he mit’n Hilligen Krieg nix mehr an’n Hoot hett, glöövt sien Mudder em dat, un versöcht em wedder in de Familie
Sophie Karoline von Brandenburg-Kulmbach (* 31. März 1705 in Weferlingen; † 7. Juni 1764 in’ Slott Sorgenfri bi Kopenhagen) weer en Prinzessin vun Brannenborg ut de Kulmbacher Nebenlinie (vun de Kulmbach-Bayreuther Twieg) vun de jüngere Linie vun de fränkisch Hohenzollern un dör Heirat Fürstin vun Oostfreesland. Sophie Karoline weer en Dochter vun den Margrafen Christian Heinrich von Brandenburg-Kulmbach (1661–1708) ut de sien Ehe mit Sophie Christiane (1667–1737), Dochter vun den Graf Albrecht Friedrich von Wolfstein zu Sulzbürg. An’ 8. Dezember 1723 wurr se up Slott Pretzsch de tweete Frau vun den Fürst Georg Albrecht vun Oostfreesland. As Wittum kreeg Sophie Karoline Burg Berum tosekert. De Ehe bleev kinnerlos un weer in hör letzt Johren hööchst unglückelk. Georg Albrecht hett sück en poolsch Hoffdaam vun sien Frau towendt un keem vullstännig ünner deren Infloot. Sophie Karoline wurr as gaadlich begabt beschreven, weer aber wegen hör Frömmigkeit un hör leevenswürdigen Charakter aber bannigt beliebt. Se hett geistig Gedichte schreven. Se hett ehrn Gemahl um 30 Johr överleevt un leev van 1734 bit 1740 up Slott Berum, truck dornah aber düersam as Gast vun hör Süster, de däänsch Königin Sophie Magdalene nah Däänmark un is up Slott Sorgenfri bi Kopenhagen storven. Se wurr
Mosteiros (op Creolo: Musteru, op plattdüütsch do veel as „Kloosters“) is de Hööftstadt vun de Gemeen (Concelho) Mosteiros op dat Eiland Fogo in de Republiek Kap Verde. Se is togliek de tweetgröttste Stadt vun’t hele Eiland. De Oort Mosteiros liggt in’n Noordoosten vun’t Eiland Fogo twüschen de Küst vun’n Atlantik un de pielen Flank vun’n Vulkan Pico de Fogo, de binnen de wietrüümigen Caldera-Struktur Chã das Caldeiras liggt. De Oort deelt sik in verscheden Delen, wobi de hüütige Sitt vun de Verwalten in’n Middelpunkt vun’n Oort, in’n Deel Igreja („Kark“) to finnen is. De Karn vun Irgreja is de Praça do Entroncamento, en Platz mit veel Planten un Blomen, üm den sik blangen de Verwalten ok de Post, de Spoorkass, en Pension, dat Gesundheitszentrum und eenige Bars ansammelt hebbt. Hinkamen kann een na den Oort över de ünnere Ringstraat, de dat Eiland Fogo eenmol dicht an de Küst ümrunnen deit. In’n Noorden vun Mosteiros leegt an disse Straat de ünner annern de Öörd Laranjo un Fajãzinha. In’n Süden slutt sik Fonsaco an un noch wieter süüdlich de Dörper Corvo, Achade Grande un Relva. En annern Weg na Mosteiros föhrt vun’n Süüden över en Sandpist dör de Chã das Caldeiras. An
Middelsdörp (hoochdüütsch Mittelsdorf) is en Dörp in de Gemeen Hammoh in’n Landkreis Stood, Neddersassen. To’n Oort höört ok Middelsdörp-Siedlung, dat an’n Middelsdörper Weg na Haddörp hen liggt. Dat Water ut dat Rebeed flütt in’n Oosten över den Grenzgraven Middelsdörp-Hammoh un den Oosterbeek na de Haschenfleter Wettern af. De Naveröörd sünd Hammoh in’n Noorden, Haddörp in’n Oosten, Düünbeudel in’n Süden un Himmelpoorten in’n Westen. Middelsdörp dükert 1204 toeerst in de Oorkunnen op, as Hinnerk V. Wiepenkathen un Haddörp an dat Klooster St. Marien schenkt hett. Middelsdörp warrt dor as en Naveroord nöömt. Vör 1885 weer dat Dörp Deel von de Böörd Olendörp binnen dat Amt Himmelpoorten. 1885 is de Oort denn Deel von’n Kreis Stood worrn un 1932 von’n Landkreis Stood. Middelsdörp höört siet de Gemeenreform in Neddersassen an’n 1. Juli 1972 to de Gemeen Hammoh. In’n Eersten Weltkrieg sünd fiev Soldaten ut Middelsdörp fullen oder vermisst, in’n Tweten Weltkrieg weren dat 14 Soldaten. Middelsdörp is evangeelsch-luthersch präägt un höört to dat Kaspel von de Marienkark in Himmelpoorten. Bet 1794 hett de Oort to dat Kaspel von de Martinskark in Olendörp tohöört. För de Kathoolschen is de Hillig-Geist-Kark in Stood tostännig. Bi’n Middelsdörper Karkhoff steiht en Denkmaal för de Fullenen ut
Haddörp is en Dörp in de Gemeen Stood in’n Landkreis Stood, Neddersassen. Dat Water ut dat Rebeed flütt in’n Noorden över den Oosterbeek na de Haschenfleter Wettern af. De Naveröörd sünd Stood mit Hahl in’n Oosten, Wiepenkathen un Düünbeudel in’n Süden, Middelsdörp mit Middelsdörp-Siedlung in’n Westen un Hammoh in’n Noordwesten. Haddörp dükert as Hardestorp 1204 toeerst in de Oorkunnen op, as Hinnerk V. den Oort tohoop mit Wiepenkathen an dat Klooster St. Marien schenkt hett. Haddörp höört siet de Gemeenreform in Neddersassen an’n 1. Juli 1972 to de Gemeen Stood. In’n Eersten Weltkrieg sünd negen Soldaten ut Haddörp fullen oder vermisst, in’n Tweten Weltkrieg weren dat veer Soldaten. Haddörp is evangeelsch-luthersch präägt un höört to de Karkengemeen von de Markus-Kark in Hahl. Vördem de Karkengemeen 1965 grünnt worrn is, hett Haddörp to dat Kaspel von de Cosmae-Kark in Stood tohöört. De Oortsbörgermeester is siet 30. November 2006 Torsten Schmidt. De Oortsraad hett 13 Maten. Bi’n Haddörper Karkhoff steiht en Denkmaal för de Fullenen ut de twee Weltkrieg’. De 158 Meter hoge Feernsehtoorn von Stood steiht in Haddörp. He is von Stahlbeton boot un von de Düütsche Telekom AG bedreven. Von 1965 bet 2014 harr dat Dörp en Filiaal von de
No Doubt [ˌnoʊ ˈdaʊt] (engl. för „keen Twievel“) is en US-amerikaansche Rockgrupp mit Ska-, Punk- un New-Wave-Inwirken. De Grupp No Doubt is in’t Johr 1986 in Anaheim, Orange County (Kalifornien) vun den Singer John Spence, Eric Stefani un den sien Süster Gwen Stefanie as en Madness-Covergrupp grünnt worrn. Twee Johren later, 1988, harr Spence en Suizidversöök maakt. Dorna hett toeerst Alan Meade dat Singen övernahmen un wenig later denn Gwen Stefanie, de siet Grünnen in’n Background sungen harr. De Ballade Dear John is den Mitgrünner todacht, de doodbleven is. 1994/95 hett sik Eric Stefani ut de Grupp torüchtagen, vun wegen dat he nich mehr mit den musikaalschen Weg inverstahn weer, den de Grupp inwtüschen inslahn harr. Siet de Tiet arbeit he as Teekner för de Tekentrickreeg The Simpsons. To Anfang weer No Doubt en Ska-Grupp, de vör allen in jemehrn Heimatstaat Kalifornien Spood harr. Buten vun Kalifornien sünd se denn bekannt worrn as Vörgrupp vun de britischen Band Bush. Later keem en Stilwessel hen to en Mischen ut Ska, Popmusik un New Wave. As de Newpunk jümmer mehr opkamen de, harrn se mit jemehr Album Tragic Kingdom (1995) internatschonal groten Spood. Mit dat Album bleven se mehrere Weken op’n eersten
Ferdinand Ries (* 28. November 1784 in Bonn; † 13. Januar 1838 in Frankfurt am Main) weer en düütsch Komponist un Pianist. Ferdinand Ries weer de öldste Söhn vun den Geiger Franz Anton Ries; eersten Musikünnerricht kreeg he vun sien Vader un hett sien Utbildung to’n Enn’ brocht in München un Wien, hier van 1803 bit 1805 as unmittelbarer Schöler vun Ludwig van Beethoven, de in sien Bonner Johren ok bi Franz Anton Ries lernt harr. Nah längere Kunstreisen un Upenthollen in Paris, Koblenz, Prag, Dresden, Leipzig, Hamborg, Kopenhagen, Stockholm un Sankt Petersburg keem Ries 1813 nah London, wo sien Leistungen so en Anerkennung funnen, dat he bit 1823 dor bleev. In London wurr he en vun de Direktoren vun de Londoner Philharmonic Society, de 1822 Beethoven den Updraag för sien 9. Symphonie geev. Nah sien Englandupenholt truck he sück − mittlerwiel to en ansehnlich Vermögen kommen − nah Godesberg torüch, von wo ut he mehrere Kunstreisen nah England un Italien ünnernehm, is aber 1834 den Drang nah en fast Tätigkeit folgt un is de Stäe vun en städtisch Musikdirekter vun dat Aakener Sinfonieorchester antreden. In disse Tieruum weer he ünner annern söbenmal veranwoortlich Festspeelleiter för de Nedderrhiensch Musikfeste. Hinnernisse,
Abel Pacheco de la Espriella (* 22. Dezember 1933 in San José) weer as Nahfolger vun Miguel Angel Rodríguez Echeverríavan 2002 bit 2006 Präsident vun de Republik Costa Rica. He is Liddmaat vun de Partei vun de christlich-sozialen Eenheit (PUSC). In’ Hööftberoop weer he vör sien Präsidentschap as Psychiater tätig. Sien Nahfolger in’ Amt vun den Staatspräsidenten is Óscar Arias Sánchez. Normdaten: GND: 105645752X (OGND, AKS) | LCCN: n96117621 | VIAF: 70666671 | Wikipedia-Personensöök
The Man with Two Brains is en US-amerikaansche Filmkummedie ut dat Johr 1983 vun den Speelbaas Carl Reiner. De Hööftrullen spelen Steve Martin, Kathleen Turner un David Warner. In Düütschland is de Film 1985 in de Kinos kamen. Dr. Michael Hfuhruhurr is en Neurochirurg, de böös wat los hett, aver togliek aver ok teemlich egozentrisch is. Dat is al’n beten her, dat he sien Fro verloren hett, wat em noch bannig tosetten deit. As he in sien Auto en Interview geven deit, föhrt he ut Versehen de schöne Dolores Benedict över’n Hopen, de he kort later in sien OP dat Leven redden deit. He verkiekt sik in Dolores un heiraat ehr korte Tiet later. Man, wat he nich weet is ehr Verlangen dorna, Mannslüüd to trietzen un to quälen. Duert also nich lang, bit he ehr slechten Sieten kennenlehrt, vun wegen dat ehr dat opletzt blots üm sien Geld geiht. De Dokter dorgegen freit sik gresig op Sex mit sien schöne Fro, de aver jümmers ’n ne’en Vörwand finnt, nich mit em to slapen. Se föhlt sik neemlich apensichtlich mehr to annere Mannslüüd hentogen. Op de Hochtietsreis lehrt Michael wiel en medizinschen Kongress in Wien den snaakschen unheimlichen Bregenspezialisten Dr.
Samuel David Wooding (* 17. Juni 1895 in Philadelphia, Pennsylvania; † 1. August 1985 in New York City) weer en US-amerikaansch Jazz-Pianist, -Arrangeur un -Bandleader. Wooding is Anfang vun de 1920er Johren mit en eegen Orchester in Atlantic City uptreden, to dat ok de Trompeter Elmer Chambers hörrn dee. Bedüüdend is he vör allen dör sien Europatourneen 1925 mit de Show Chocolate Kiddies un af 1927 mit eegen Band. In de Loop vun söss Johren droog he mit sien Orchester, in dat Musikers as Tommy Ladnier, Doc Cheatham, Gene Sedric, Frank Goudie oder Willie Lewis spelen dee, to de Verbreeden vun den Jazz in Europa bi. He geev 1931 in Kopenhagen dat eerst Konzert in Europa, in dat utnahmslos Jazz speelt wurr un speel ok Upnahmen för mehrere Plattensellschapen in. Hugues Panassié keem nah en Konzert to dat Oordeel: Sie spielen heiß - wirklich heiß, und mich faszinierte ihre Energie, die bei weißen Bands so nicht zu hören ist. 1935, nah sien Jazzkarriere, studeer he Musik un wurr Musiklehrer un Chorleiter. nah Ian Carr et al. Rough Guide Jazz. Stuttgart 1999, ISBN 1843532565, S. 710
Sotsha Ernest Dlamini (* 27. Mai 1940 in Mankayane, Manzini; † 7. Februar 2017 in Nhlambeni, Manzini) weer en swasilännsch Politiker un van 6. Oktober 1986 bit 12. Juli 1989 Premierminister vun Swasiland. Trotz sien Familiennaam is he nich en vun de tallriek Liddmaaten vun de königlich Familie. He hörrt aber to de glieker Clan as bürgerlich Swasi. He kreeg dat Amt up persönlichen Wunsch vun König Mswati III., de en Reformer vun buterhalv vun de Königsfamilie hemm wull. Dlamini weer bit 1984 bi de Kriminalpolizei tätig. Dornah bit 1986 weer he Baas vun en Sekerheitsdeenst up en Suckerplantaag. Neben de wertschaplich Reformen hett he de königlich Positschoon ünnerstütt, de de Apartheidpolitik vun Süüdafrika kritisch tegenöver stunn, un stillkens den ANC ünnerstütten dee. Wiels sien Amtstiet wurrn twee Journalisten 60 Daag in Haft nommen, wiel se den König kritiseert harrn. Nah dat Enn vun sien politisch Loopbahn wurr he Sekerheitsbass vun de Swaziland Milling in Manzini. As he sück to Ruh sett harr, weer he Framer. Trotz sien Familiennaam hörr he nich to de tallriek königlich Familienliddmaaten, sonnern weer börgerlich Swasi. Dlamini is an' 7. Februar 2017 in Nhlambeni in' Distrikt Manzini an de Folgen vun en Störrt storven. He
Dat ZDF (vullstännig: Tweete Düütsche Feernsehn) is en apentlich-rechtliche Feernsehanstalt, de ehrn Sitt in Mainz, de Landshööftstadt vun Rhienland-Palz, hett. Se höört to de gröttsten Sennanstalten in Europa un billt tohopen mit de ARD un mit dat Düütschlandradio den apentlich-rechtlichen Rundfunk in Düütschland. Üm en tweet Feernsehprogramm intorichten, hett de Düütsche Bundspost üm 1960 rüm anfungen, en tweete Sennerkeed optoboen. De hett in’t UHF-Rebeet sennt, woför en tweete Antenn un en Feernseher mit en wietert Frequenzrebeet nödig maken de. För öllere Empfängers geev dat in’n Hannel för ruchweg 80 DM sünnere UHF-Vörsatzkonverters. As al vörher bi’t Eerste Programm speel bi’t Planen vun’n Senner en go’en Empfang ok in mööglichst wiete Deelen vun de DDR in wichtige Rull. Üm de Sennerkeed vöraf al mol in Bruuk to nehmen un de Tokiekers to’n Kieken op UHF to bewegen, geev man de ARD Verlööf mit jemehr Programm ARD 2 en Tiet lang en tweet Programm to maken, dat jeden Dag vun Klock 8 bit Klock 10 avends sennt weer. Sennanfang weer an’n 1. Mai 1961 in’t Sennrebeet vun’n hr. Een Maand later weer dat al bundswiet to kriegen. Nadem dat Bundsverfatengericht in’t 1. Rundfunk-Oordeel vun’n 28. Februar 1961 dat so nöömte „Adenauer-Feernsehn“, de
Hans Memling (* twuschen 1433 un 1440 in Seligenstadt; † 11. August 1494 in Brügge; ok Jan van Mimmelynghe, Johannes Memmelinc oder Memlinc, verkehrt ok Hemling) is en düütschen Maler in de Tied vun de Renaissance ween. He warrt to de Fläämschen Primitiven to rekent. Siene Mudder weer wohrschienlich Lucia Stirn. Ehr eerste Mann is en Borger vun Seligenstadt ween, de sik goot stunn. Denn hett se Hans sien Vadder nahmen, datt weer Hamann Momilingen. De Vadder, oder ok beide Ollern, sund 1450 oder 1451 sturven, wohrschienlich an de Pest, de dormols um gung. Over dat Milieu vun siene Ollern is nich veel bekannt un de Tied vun siene Geboort kennt wi nich. Toeerst warrt he nömmt, as he 1465 dat Borgerrecht in Brügge kriegen deit. 1466 wohnt he dor in en groot Steenhuus in de Sint-Jorisstraat (Sant Jürgenstraat). Toeerst hett he dat hüürt, man um 1480 köfft he dat woll. Later weert ok noch twee Hüser blangen düt Huus mit en Anbo dwars vör nömmt, wo he unner Umstänn al to Anfang vun siene Tied in BRügge in wohnt hett. In düssen Wiek vun Brügge leven dortieds sunnerlich Malers un Book-Billermalers (Miniaturisten), dormank ok Willem Vrelant. Memling harr an
Götzdörp (hoochdüütsch Götzdorf) is en Dörp in de Gemeen Stood in’n Landkreis Stood, Neddersassen. Götzdörp liggt an de Süüdkant von Keden. De Oort liggt in de Masch von Keden. Na Westen to liggt dat Kedener Moor. Dat Water ut dat Rebeed flütt över Gravens na’n Hörn-Götzdörper Kanaal hen af. Dat Rebeed in’n Oosten von Götzdörp leeg fröher butendieks un hett de Bützfleter Süderelv billt, de dör Bützfletersand von’n Hauptstroom von de Elv aftrennt weer. Vondaag is dat Rebeed aver kumplett indiekt un de Süderelv besteiht bi Götzdörp nich mehr. Op Bützfletersand liggt nu en Industrierebeed. De Naveröörd sünd Bützfleet in’n Noorden, Stood mit Schölisch un Hohenwedel in’n Süden un Groot-Steernbarg in’n Westen. In’n Oosten liggt dat Bützfleter Industrierebeed un de Elv. In’n Eersten Weltkrieg sünd 16 Soldaten ut Götzdörp fullen oder vermisst. Götzdörp is evangeelsch-luthersch präägt un höört to dat Kaspel von de Nicolai-Kark in Bützfleet. För de Kathoolschen is de Hillig-Geist-Kark in Stood tostännig. En Denkmaal för de Götzdörper Fullenen ut de twee Weltkrieg’ steiht bi de Nicolai-Kark in Bützfleet. Götzdörp liggt an de Landsstraat 111, de ok Obstmarschenweg heet. De Buslien 2025 von de HVV höllt in Götzdörp un föhrt na Stood. Över de Kreisstraat 31 is de
Snee is en lütt Dörp mit üm un bi 100 Inwahners in de Gemeen Stood in’n Landkreis Stood, Neddersassen. Snee liggt an de Grenz na Keden hen an’n Rand von Masch un Moor. Dat Water ut dat Rebeed flütt över Gravens na’n Hörn-Götzdörper Kanaal hen af. De Naveröörd sünd Götzdörp in’n Noordwesten, Brunshusen in’n Oosten, Hörn in’n Süüdoosten un Schölisch in’n Süüdwesten. In’n Noordoosten liggt dat Bützfleter Industrierebeet un dor achterto de Elv. De Binnenstadt von Stood liggt so bi dree Kilometer in’n Süden. De Naam kummt toeerst 1308 as Snede in de Oorkunnen vör. Dat weer dormaals noch keen Oort, man en Naam för dat Rebeed an de Grenz von Stood na Keden (Sneed is en anner Woord för Grenz). Eerst later hett sik dor denn de hüdige Oort billt. In’n Eersten Weltkrieg sünd dree Soldaten ut Snee un Hörn fullen oder vermisst. In de Franzosentied von 1810 bet 1814 hett de Oort to de Mairie Bützfleet in’n Kanton Stood höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to dat Kaspelsgericht Bützfleet von dat Grevengericht Bützfleet tohöört un